Urmas Reinsalu (2021).
**Urmas Reinsalu** (s. 22. kesäkuuta 1975 Tallinna) on virolainen poliitikko.. Hän on toiminut Viron oikeusministerinä 2015–2019 sekä ulkoministerinä 2019–2021 ja 2022–2023. Reinsalu on ollut myös Viron puolustusministeri vuosina 2012–2014. Reinsalu edustaa konservatiivista Isänmaa-puoluetta, jonka puheenjohtajana hän toimi vuosina 2012–2015 (tuolloin *Isänmaan ja Res Publican liitto*, IRL).

Reinsalu on opiskellut lakia Tarton yliopistossa, josta hän valmistui vuonna 1997. Riigikoguun hänet valittiin vuoden 2003 vaaleissa. Reinsalu puhuu äidinkielensä viron lisäksi englantia, saksaa, venäjää ja suomea.

Poliittinen ura
---------------

Reinsalu valittiin Isänmaan ja Res Publican liiton puheenjohtajaksi puoluekokouksessa 28. tammikuuta 2012. Ensimmäisellä äänestyskierroksella hän sai hiukan yli puolet annetuista äänistä. Puheessaan Reinsalu kehotti puoluetta pitäytymään konservatiivisessa maailmankatsomuksessa, takaamaan sosiaalinen vakaus perheille ja olemaan tekemättä kompromisseja kansallisen turvallisuuden kustannuksella. Hän myös sulki pois yhteistyön Edgar Savisaaren johtaman Keskustapuolueen kanssa.

Viron puolustusministeriksi Reinsalu nousi Mart Laarin jälkeen toukokuussa 2012 tämän erottua virasta terveydellisistä syistä. Laar oli saanut aivohalvauksen helmikuussa ja ollut sairaalassa tehohoidossa huhtikuun puoliväliin asti.

Vuoden 2015 vaaleissa IRL oli suurin häviäjä puolueen menettäessä yhdeksän paikkaa Riigikogussa. Puheenjohtajana toimineen Reinsalun sijaan IRL oli asettanut vaaleissa pääministeriehdokkaakseen maan entisen pääministerin Juhan Partsin. Reinsalu ilmoitti vaalien jälkeen jättävänsä puheenjohtajan tehtävät kesäkuun puoluekokouksessa. IRL nousi kuitenkin Reformipuolueen johtamaan hallituskoalitioon yhdessä sosiaalidemokraattien kanssa, jolloin Reinsalusta tuli uuden hallituksen oikeusministeri.

Lähteet
-------

1. ↑  Urmas Reinsalu *Vabariigi Valitsus*. Viron hallitus.  Arkistoitu 18.7.2022. Viitattu 31.7.2022. (viroksi)
2. ↑  Prime Ministers and Ministers: Urmas Reinsalu *Valitsus.ee*.  15.6.2012.  Arkistoitu 17.11.2012. Viitattu 17.6.2012. (englanniksi)
3. ↑  Teesalu, Ingrid: Reinsalu Named IRL Chairman  30.1.2012. ERR News. Viitattu 10.4.2015. (englanniksi)
4. ↑  Urmas Reinsalu nousemassa Viron puolustusministeriksi (Archive.org) *hs.fi*.  8.5.2012. Helsingin Sanomat.  Arkistoitu 8.11.2014. Viitattu 2.7.2022.
5. ↑  Forsberg, Tiina: Viron puolustusministeri eroaa *yle.fi*.  6.5.2012. Yle Uutiset. Viitattu 8.5.2012.
6. ↑  Rikken, K.: IRL mulls change in leadership after weak returns  3.3.2015. ERR News. Viitattu 10.4.2015. (englanniksi)
7. ↑  Laats, J. M.: Reinsalu to resign as IRL chairman  9.3.2015. ERR News. Viitattu 10.4.2015. (englanniksi)
8. ↑  Laats, J. M.: Coalition agreement signed and new ministers announced  8.4.2015. ERR News. Viitattu 10.4.2015. (englanniksi)

Aiheesta muualla
----------------

* Kuvia tai muita tiedostoja aiheesta **Urmas Reinsalu** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |